b'\n_START_ARTICLE_\nPlimsoll-m\xc3\xa6rke\n_START_PARAGRAPH_\nPlimsoll-m\xc3\xa6rke, er det uformelle navn for lastelinjem\xc3\xa6rke, det anvendte danske udtryk, der viser det mindste tilladelige fribord under forskellige forhold, i forbindelse med skibes lastekapacitet, hvor der tages h\xc3\xb8jde for forskellene i vandets massefylde p\xc3\xa5 forskellige steder og \xc3\xa5rstider._NEWLINE_M\xc3\xa6rket er p\xc3\xa5f\xc3\xb8rt alle handelsskibe og bliver kontrolleret og godkendt af fart\xc3\xb8jets klassifikationsselskab._NEWLINE_Det officielle engelske navn er International load line. Det uformelle navn stammer fra Samuel Plimsoll, der k\xc3\xa6mpede en utr\xc3\xa6ttelig kamp for at forbedre sikkerheden for de engelske s\xc3\xb8folk. Denne kamp endte da det britiske parlament vedtog the Merchant Shipping Act i 1875. Loven p\xc3\xa5b\xc3\xb8d indf\xc3\xb8relse af lastelinjer p\xc3\xa5 alle handelsskibe. Dette forhindrede "kisteskibe" (eng. coffin ship; ordet plimsoller bruges ikke i England), dvs. skibe der bevidst blev overlastet for at ejeren kunne indkassere forsikringspr\xc3\xa6mien n\xc3\xa5r skibet efter forventning ville g\xc3\xa5 ned.'